stanford-oval/wikipedia huggingface dataset:
Air Francen lento 4590
Seuraukset > Oikeudenkäynti

2. helmikuuta 2010 alkoi ranskalaisessa tuomioistuimessa oikeudenkäynti, jossa Continental Airlinesia ja viittä yksityishenkilöä syytetään kuolemantuottamuksesta.
Tuomioistuin totesi joulukuussa 2010 Continental Airlines -lentoyhtiön syylliseksi onnettomuuteen ja määräsi nykyisen United Continental Holding -yhtiön maksamaan sakkoja 200 000 euroa ja miljoonan euron korvaukset Air Francelle. Yhtiön mekaanikko tuomittiin ehdolliseen vankeuteen. Ylempi vetoomustuomioistuin kuitenkin kumosi aiemman kuolemantuottamustuomion niin lentoyhtiön kuin mekaanikon osalta marraskuussa 2012. Sakkotuomiosta vapauttamisesta huolimatta tuomioistuin jätti voimaan lentoyhtiölle määrätyt miljoonan euron vahingonkorvaukset.
Aiheesta muualla

Tutkijalautakunnan lopullinen raportti onnettomuudesta (Arkistoitu – Internet Archive) (ranskaksi)
BBC:n sivuilla oleva mustan laatikon ääninauhan tekstiversio (englanniksi)
Tietoa Concorde-onnettomuudesta (englanniksi)
UniCredit

| UniCredit S> p.A. |
| --- | --- |

Yritysmuoto:  osakeyhtiö
Markkina-arvo:  23,6 mrd USD (5/2016)
ISIN:  IT0005239360
Perustettu:  1870  1998 (UniCredit S.p.A.)
Toimitusjohtaja:  Jean Pierre Mustier
Puheenjohtaja:  Giuseppe Vita
Kotipaikka:  Rooma, Italia pääkonttori: Piazza Gae Aulenti 3, Tower A, Milano, MI 20154, Italia
Toimiala:  Pankki- ja rahoituspalvelut
Liikevaihto:  25,74 mrd. USD (2015)
Tilikauden tulos:  1,8 mrd. USD (2015)
Henkilöstö:  120 735
Kotisivu:  www.unicreditgroup.eu
Infobox OKVirheellinen NIMI-arvo: 
UniCredit S.p.A. on suuri italialainen pankki- ja finanssiryhmittymä. UniCreditin kotipaikka on Rooma, mutta sen pääkonttori toimii Milanossa.
Taseella mitaten (934,54 mrd. USD) pankki luokiteltiin vuonna 2016 maailman 26. suurimmaksi ja Italian suurimmaksi julkisesti noteeratuksi pankiksi (edellisvuonna sijalla 27).
Vuonna 2016 italialaispankki sijoittui talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla sijalle 195. Markkina-arvoltaan 23,6 miljardin dollarin arvoinen UniCredit oli tällä listalla Italian neljänneksi suurin julkisesti noteerattu yritys. Italialaisista pankeista markkina-arvoltaan sitä suurempi oli saman maailmanlistan sijalla 92 ollut Intesa Sanpaolo.
Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla Unicredit Group luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Aiheesta muualla

Kuvia tai muita tiedostoja aiheesta UniCredit Wikimedia Commonsissa
Guerlainingriffoni

| Guerlainingriffoni |
| --- | --- |

Avaintiedot
Alkuperämaa:   Ranska
Määrä:  kuollut sukupuuttoon
Alkuperäinen käyttö:  seisova metsästyskoira
Muita nimityksiä:  griffon guerlain
FCI-luokitus:  ei
Ulkonäkö
Paino:  25,5 kg
Säkäkorkeus:  58,5 cm
Väritys:  valko-oranssi ja valko-keltainen
Guerlainingriffoni (ransk. griffon guerlain) on sukupuuttoon kuollut ranskalainen koirarotu.
Ulkonäkö

Guerlainingriffoni oli keskikokoinen, tiivisrakenteinen ja lyhytrunkoinen karkeakarvainen seisoja. Sen pää oli kookas ja kirsu ruskea. Vaaleanruskeat silmät olivat melko kookkaat. Rintakehä oli leveä ja selkä vahva. Raajat olivat lihaksikkaat ja suorat, häntä suorana kannettu ja yleensä typistetty kahteen kolmasosaan alkuperäisestä pituudestaan. Karva oli karkeaa, jäykkää ja melko lyhyttä. Väritys oli valkoinen keltaisin tai oranssein merkein. Keskimääräinen säkäkorkeus oli 58,5 cm ja paino 25,5 kg.
Alkuperä

Rotu on kotoisin Pohjois-Ranskasta, missä sen tarkempia kehittämisalueita olivat Centre, Île-de-France ja Picardie. Sen tärkeimpiin esi-isiin kuului Chervillen markiisin, Gaspard Pescowin vuonna 1846 karkeakarvainen Tom-niminen metsästyskoira. Sen erään Normandiasta hankitun niin ikään karkeakarvaisen nartun kanssa teetetyt ensimmäisen polven jälkeläiset eivät kuitenkaan edustaneet ulkonäöltään haluttua, vanhemmilleen ominaista griffonimaista tyyppiä: ne olivat hieman pienikokoisia, vanhempiaan heikompia ja niiden karva oli silkkistä ja pitkää. Vuonna 1857 yksi kyseisen pentueen nartuista nimeltä Crimée astutettiin voimakkaalla ja ryhdikkäällä Narbal-nimisellä pointterilla. Markiisi piti yhdistelmästä syntyneistä pennuista itsellään Cartouche-nartun ja Garçon-uroksen.
Vuotta myöhemmin Cartouche kuitenkin lahjoitettiin kirjailija Alexandre Dumas'lle, joka puolestaan myöhemmin antoi sen lahjaksi Italiaan Giuseppe Garibaldille. Koska markiisi oli erittäin tyytyväinen itselleen jääneen Garçonin metsästysominaisuuksiin ja vahvuuteen, hän teki uusintayhdistelmän Narbalin ja Criméen välillä, josta hän piti tällä kertaa itsellään yhden Mikeksi nimeämänsä nartun. Siinä missä Garçon oli väritykseltään fawn (hiekanvärinen l. beige), Mike oli pääosin valkoinen vain hyvin vähäisin fawn-värisin merkein. Markiisin omien sanojen mukaan molemmat olivat kuitenkin kaksi parasta metsästyskoiraa jotka hän oli eläissään nähnyt.
Vaikka Garçon ja Mike olivatkin eri pentueesta ja eri aikoihin syntyneitä, ne olivat käytännössä keskenään yhtä läheistä sukua kuin pentuesisaruksetkin olisivat olleet, sillä niillä oli sekä sama isä että emä. Korkea sisäsiitosprosentti ei silti estänyt markiisia teettämästä pentuetta näiden kahden välillä ja perustamasta siihen pohjautuvaa omaa jalostuslinjaa. Kolmannen sukupolven jälkeen jalostus päättyi kuitenkin umpikujaan, sillä koirat alkoivat olla elinvoimaltaan heikkoja, pienikokoisia ja sairaita. Niinpä markiisi päätti unohtaa uuden linjansa ja vaihtoi koiransa englantilaisiin metsästyskoiriin.
Vuonna 1868 linjaa kuitenkin jatkoi Aimé Guerlain, Guerlain-parfyymitehtaan perustajan Pierre-François Pascal Guerlainin poika, astuttamalla picardiengriffoninartun yhdellä markiisin kasvattamista koirista. Koska jälkeläiset osoittautuivat erinomaisiksi käyttökoiriksi, markiisin tapaan hänkin päätti teettää uusia pentueita edellisenkaltaisista yhdistelmistä – mutta toisin kuin tämä, hän vältti liiallisen sisäsiitoksen aiheuttamia ongelmia käyttämällä jalostukseen sopivin väliajoin myös pointteria. Myöhemmin Guerlain lahjoitti useamman jalostamaansa uuteen rotuun kuuluvan griffonin Venäjän tsaari Nikolai II:lle. Vuonna 1888 guerlainingriffoni nimeltä Sacquine voitti jopa ensimmäiset Ranskassa järjestetyt kenttäkokeet, mutta loistavista metsästysominaisuuksista huolimatta rotu ei saavuttanut suosiota Guerlainin tuttavapiirin ulkopuolella ja se kuoli sukupuuttoon heti 1900-luvun alussa.
Karl Genzken

Karl August Genzken lääkärioikeudenkäynnissä syytettynä
Karl August Genzken (8. kesäkuuta 1885 Preetz, Holstein – 10. lokakuuta 1957 Hampuri, Länsi-Saksa) oli saksalainen natsilääkäri, joka teki keskitysleirivangeilla lääketieteellisiä kokeita toisen maailmansodan aikana. Hän oli Waffen-SS:n kenraalimajuri ja SS:n lääkintäjaoston komentaja. Hänet tuomittiin Nürnbergin lääkärioikeudenkäynnissä lopulta 20 vuodeksi vankeuteen.
Intiankarvatonkoira

| Intiankarvatonkoira> Avaintiedot |
| --- | --- |
Alkuperämaa:   Intia
Määrä:  kuollut sukupuuttoon
Alkuperäinen käyttö:  pienriistan metsästys
Muita nimityksiä:  Indian Hairless Dog, Indian Hairless Greyhound, Levriero Indiano a Pelle Nuda
FCI-luokitus:  ei FCI-rotu
Ulkonäkö
Väritys:  vaaleanpunainen tai harmaa
Intiankarvatonkoira on sukupuuttoon kuollut intialainen koirarotu.
Ulkomuoto

Intiankarvatonkoira oli nimensä mukaisesti karvaton päässä, raajoissa ja hännänpäässä kasvaneita töyhtöjä lukuun ottamatta. Sillä oli pystyt korvat, mutta muuten se muistutti olemukseltaan vinttikoiraa. Iho oli paksu ja ryppyinen ja väriltään vaaleanpunainen tai harmaa.
Alkuperä

Rotua käytettiin pienriistan metsästykseen maan kuumimmilla alueilla, ja sen ihon laatu (paksuus ja ryppyisyys) auttoi sitä työskentelemään myös pensaikoissa ja aluskasvillisuuden keskellä. Sitä pidettiin kuitenkin usein myös pelkän erikoisuuden vuoksi, ilman että sillä olisi metsästetty. Se kuoli sukupuuttoon 1800-luvun puolivälissä.
Se mikä on totta

| Se mikä on totta> One True Thing |
| --- | --- |

Ohjaaja:  Carl Franklin
Käsikirjoittaja:  Karen Croner
Perustuu:  Anna Quindlenin romaaniin
Tuottaja:  Jesse Beaton Leslie Morgan Harry J. Ufland William W. Wilson III
Säveltäjä:  Cliff Eidelman
Kuvaaja:  Declan Quinn
Pääosat:  Meryl Streep Renée Zellweger William Hurt
Valmistustiedot
Valmistusmaa:   Yhdysvallat  Brasilia
Tuotantoyhtiö:  Monarch Pictures Ufland Universal Pictures
Levittäjä:  Universal Studios Netflix
Ensi-ilta:   18. syyskuuta 1998
Kesto:  127 minuuttia
Alkuperäiskieli:  englanti, portugali
Budjetti:  30 000 000 USD
Tuotto:  26 616 840 USD
Aiheesta muualla
IMDb 
Elonet
AllMovie
Infobox OKNimi-testi OK: 
Se mikä on totta (engl. One True Thing) on vuonna 1998 julkaistu Carl Franklinin ohjaama yhdysvaltalainen draamaelokuva, jonka pääosissa ovat Meryl Streep, Renée Zellweger ja William Hurt. Se mikä on totta perustuu tositapahtumiin ja Anna Quindlenin samannimiseen romaaniin.
Se mikä on totta sai kuusi elokuvapalkintoehdokkuutta, joista yksi oli Oscar-ehdokkuus parhaasta naispääosasta (Meryl Streep).
Juoni

Se mikä on totta kertoo naisesta (Renée Zellweger), joka jättää työnsä New Yorkissa ja palaa kotiinsa huolehtimaan syöpään sairastuneesta äidistään (Meryl Streep). Kotona Ellen pettyy itsekkääseen professori-isäänsä (William Hurt), joka patsastelee yhä keskeneräisen romaaninsa loisteessa. Ellen tutustuu uudelleen myös äitiinsä. Tapahtumia ihmetellään jälkikäteen poliisitutkimuksissa.
Näyttelijät

| 0 | 1 | 2 |
| --- | --- | --- |
|  Meryl Streep  | … |  Kate Gulden   |
|  Renée Zellweger  | … |  Ellen Gulden   |
|  William Hurt  | … |  George Gulden   |
|  Tom Everett Scott  | … |  Brian Gulden   |
|  Lauren Graham  | … |  Jules   |
|  Nicky Katt  | … |  Jordan Belzer   |
|  James Eckhouse  | … |  Asianajaja   |
|  Patrick Breen  | … |  G. A. Tweedy   |
|  Gerrit Graham  | … |  Oliver Most   |
|  David Byron  | … |  Senaattori Sullivan   |
|  Stephen Peabody  | … |  Harold   |
|  Lizbeth MacKay  | … |  Tohtori Cohen   |
|  Mary Catherine Wright  | … |  Clarice   |
|  Sloane Shelton  | … |  Evelyn Best   |
|  Michele Shay  | … |  June   |
|  Bobo Lewis  | … |  Muriel   |
|  Marylouise Burke  | … |  Louisa   |
|  Marcia Jean Kurtz  | … |  Marcia   |
|  Diana Canova  | … |  Diana   |
Tuotanto

Se mikä on totta kuvattiin New Jerseyn Morristownissa, Basking Ridgessa, Clintonissa, Garfieldissa, Maplewoodissa, Princetonissa, West Caldwellissa ja West Orangessa 30 miljoonan dollarin budjetilla. Elokuvan tuottajina toimivat Jesse Beaton, Leslie Morgan, Harry J. Ufland ja William W. Wilson III.
Julkaisu ja vastaanotto

Se mikä on totta sai ensi-iltansa kotimaassaan Yhdysvalloissa 18. syyskuuta vuonna 1998. Elokuva myös oli osallisena Berliinin elokuvajuhlilla 13. helmikuuta vuonna 1999. Universal Pictures toimi elokuvan levittäjänä Yhdysvalloissa. Elokuva tuotti maailmanlaajuisesti 26 616 840 dollaria, joista 23 245 840 dollaria kotimaassa ja 3 371 000 dollaria ulkomailla.
Elokuva sai ilmestyessään kriitikoilta kiitettävän vastaanoton. Elokuvalla on Rotten Tomatoes -sivustolla 89 prosentin "tuore"-arvosana, joka perustuu kuuteenkymmeneenyhteen arvosteluun. Metacritic-sivustolla elokuvalla on 63 pistettä sadasta. Chicago Sun-Timesin elokuvakriitikko Roger Ebert antoi elokuvalle kolme tähteä neljästä.
Julkaisu ja vastaanotto > Palkinnot ja palkintoehdokkuudet

Meryl Streep sai roolisuorituksestaan Oscar-ehdokkuuden parhaasta naispääosasta, mutta hävisi sen Gwyneth Paltrowille, joka voitti patsaan roolisuorituksestaan elokuvasta Rakastunut Shakespeare.
| 0 | 1 | 2 | 3 | 4 |
| --- | --- | --- | --- | --- |
| Vuosi | Palkinto | Kategoria | Kenelle | Voitto / Ehdokkuus |
| 1998 | New York Film Critics Circle -palkinto | Paras naispääosa | Renée Zellweger | Ehdokkuus |
| 1999 | Oscar-palkinto | Paras naispääosa | Meryl Streep | Ehdokkuus |
| 1999 | Golden Globe | Paras naispääosa (draama) | Meryl Streep | Ehdokkuus |
| 1999 | Screen Actors Guild -palkinto | Paras naispääosa | Meryl Streep | Ehdokkuus |
| 1999 | Satellite-palkinto | Paras naispääosa draamaelokuvassa | Meryl Streep | Ehdokkuus |
| 1999 | Motion Picture Sound Editors: Golden Reel -palkinto | Paras äänileikkaus | – | Ehdokkuus |
DVD-julkaisut

Se mikä on totta julkaistiin DVD:lle Yhdysvalloissa 16. maaliskuuta vuonna 1999. Isossa-Britanniassa elokuva julkaistiin DVD:lle joulukuussa 1999 ja Suomessa 26. tammikuuta 2000.
Aiheesta muualla

Se mikä on totta Internet Movie Databasessa (englanniksi)
Se mikä on totta Elonet.
Se mikä on totta AllMoviessa. (englanniksi)
Se mikä on totta Rotten Tomatoesissa (englanniksi)
Se mikä on totta Metacriticissä (englanniksi)
Games for Windows

| Games for Windows |
| --- | --- |

Kehittäjä:  Microsoft
Julkaistu:  2005
Suljettu:  2013
Palvelun tila:  lakkautettu
Alustat:  Windows
Lisää peliartikkeleitaVideopelien teemasivulla
Games for Windows on Microsoftin palvelu ja brändäys Windows-käyttöjärjestelmälle julkaistuille videopeleille. Games for Windows -merkintää hakevien pelien pitää täyttää tekniset vaatimukset, jotka ovat samankaltaisia kuin pelikonsolien peleille asetetut vaatimukset.lähde?
Games for Windows julkaistiin vuonna 2005 Windows Vistan julkaisun yhteydessä.
Siihen kuului verkkopalvelu Games for Windows – Live, joka tarjosi samanlaisia palveluja kuin Xbox Live tai Steamin Steamworks.
Games for Windows – Live (GFWL) oli linkitetty Xbox LIVE verkkopalveluun. Jokainen pelaaja aloitti hopeatason tunnuksella. Tämä piti päivittää kultatasoiseksi, mikä maksoi 50 dollaria vuodessa, jos halusi pelata verkkopelejä. Tämän kaltainen rahastus on tuttua pelikonsoleista, mutta kaikki aiemmat PC-pelit tarjosivat verkkopelaamisen ilmaiseksi. Microsoft luopui tilausmaksujen perimisestä 2008 ja antoi kaikille pelaajille ilmaisen verkkopelimahdollisuuden.
Xbox LIVE -palvelu oli lisäksi käytettävissä vain 42 maassa, eivätkä kaikki ominaisuudet toimineet kaikkialla.
Games for Windows: The Official Magazine oli Windows-peleistä ja pelaamisesta kirjoittanut lehti, joka kuului Games for Windows -markkinointikampanjaan.
Joulukuussa 2009 Microsoft julkaisi Games on Demand -ohjelmiston, joka mahdollisti GFWL-pelien ostamisen netistä. Syksyllä 2010 ohjelma brändättiin uudelleen nimelle Games for Windows Marketplace. Palvelu suljettiin heinäkuussa 2011 ja yhdistettiin Xboxin verkkosivustoon.
Elokuussa 2013 Microsoft ilmoitti että "Xbox.com PC marketplace" suljetaan ja sulki sen seitsemän päivää myöhemmin.
Toiminta nykyisin

Monien GFWL-ajan pelien pelaaminen ei onnistu Windows 10 -käyttöjärjestelmällä. 
Osa pelinkehittäjistä on poistanut GFWL-ominaisuudet peleistään. Kaikkia vähemmän myytyjä pelejä ei kuitenkaan ole ikinä päivitetty.
Osan omistamistaan peleistä voi asentaa Steam-palvelussa jos peliin on tuoteavain. Osaan on etsittävä internetistä crack.
Merkittäviä pelejä joita ei ole päivitetty vuoteen 2017 mennessä ja vaativat pelin murtamisen ovat: Fallout 3, Halo 2 ja Red Faction: Guerilla.
Tammikuussa 2020 Rockstar Games poisti Grand Theft Auto 4 -pelin myynnistä. Kehittäjien mukaan Microsoft ei enää tue GFWL-alustaa ja on mahdotonta generoida uusia avaimia, joita vaaditaan pelin asentamiseen. Myöhemmin samana vuonna Rockstar Games poisti pelistä Games for Windows -integraation ja laittoi Grand Theft Auto 4:n uudelleen myyntiin.
Tekniset vaatimukset

Games for Windows-pelien tulee suoriutua tietyistä standardin vaatimuksista.
Tekniset vaatimukset > Pakolliset vaatimukset

Helppo asennettavuus, pelin pitää olla asennettavissa mahdollisimman vähillä hiiren klikkauksilla.
Yhteensopivuus Windows Vistan pelitoimintojen ja pelit-explorer ikkunan kanssa.
Ikärajaluokitukset ja yhteensopivuus Windows Vistan ikärajanvalvonta työkalujen kanssa.
Täysi yhteensopivuus 64-bittisen Windows-ympäristön kanssa. Pelin binaarit voivat olla 32-bittiset, mutta asennus ja pelaaminen pitää onnistua samoilla binaareilla myös 64-bittisessä ympäristössä esimerkiksi Windows on Windows -tekniikan läpi.
Tuki virallisille ja vakiinnetuille resoluutioille. SD-näytöissä esim. 800 x 600, 1024 x 768 ja 16:9 HD-laajakuvissa 1280 x 720 ja 16:10 HD-laajakuvissa 1152 x 720 ja 1280 x 800.
Mahdollisuus käynnistää peli myös Windows Media Center -ohjelmiston läpi mahdollisimman miellyttävästi. Tällä viimeisellä tavoitellaan pelikonsolimaista käyttöliittymää Windows-tietokoneiden käyttöön.
Tekniset vaatimukset > Vapaaehtoisia vaatimukset

Tray and Play -toiminnallisuus. Käytännössä tämä tarkoittaa sitä, että pelin asennus aloitetaan ja peliä pääsee pelaamaan heti niin pian kuin se suinkin on mahdollista ja kun asennus ei vielä ole valmistunut. Käytännössä tämä on ollut vaikea sisällyttää peleihin ja ainoa peli, joka tätä tukee, on Halo 2, jonka asennus kestää noin puolituntia, mutta Tray n' Playn kanssa sitä pääsee pelaamaan jo noin parin minuutin asennuksen jälkeen. Pelin asennus jatkuu sitä mukaa, kun pelaaja pelaa peliä.
Games for Windows - LIVE -toiminnot. Tämä muodostuu omista pakolliset ja vapaaehtoiset toiminnot -osiosta.
Pelit-ikkunan tietyt yksityiskohdat, kuten pelien mahdollisesti saatavilla olevista päivityksistä ja tuotetuesta alkaen. Suurin osa kuitenkin peleistä, joita ei ole ikinä julkaistu Games for Windows -ohjelman mukaan, tukee kuitenkin näitä toimintoja ja esimerkiksi pelien kansitaitteet löytyvät melkein automaattisesti jokaisen oleellisen pelin kohdalle.
Verkkopalvelut > Games for Windows - LIVE

| Games for Windows - LIVE |
| --- | --- |

 Games for Windows – Liven "Guide"-valikko.
Kehittäjä:  Microsoft
Kehityshistoria
Vakaa versio:  1.2.0241 / Joulukuu 11, 2007
Tiedot
Ohjelmistotyyppi:  Käyttöliittymä, VoIP, Pikaviestintäohjelma
Alusta:  Windows
Lisenssi:  Freeware
Aiheesta muualla
www.gamesforwindows.com/live
Verkkopalvelut > Games for Windows - LIVE > Pakolliset vaatimukset

Yksi yhtenäinen pelaajatunnus, pelaajaprofiili ja pelaajapistetili
Yksinpelisaavutukset - Jokaisessa julkaistussa nimikkeessä tulee olla saavutuksia, joillain peleillä saattaa olla yhtenäiset saavutukset Xbox 360 -nimikkeen kanssa
Yksityinen keskustelumahdollisuus teksti tai äänipohjaisesti
Yhtenäinen kaverilista ja linjoilla-tilan näyttäminen
Vain Windows-pohjainen moninpeli, joka sisältää käynnissä olevien pelien listan selaajan
Toiminnallisuus, joka etsii palvelimilta kavereita ja asettaa näille palvelimille korkeamman prioriteetin kun pelaaja päättää yhdistää jollekin palvelimelle.
Microsoftin TruSkill -pelaajahaku
Moninpelisaavutukset
Verkkopalvelut > Games for Windows - LIVE > Vapaaehtoisia vaatimukset

Windows-alustan ja Xbox 360 -alustan ristiinpelaaminen
Verkkopalvelut > Internet sivusto

Windows Game Advisor ja Futuremark
tietoa alustasta ja saatavista peleistä tiedottaminen
Games for Windows-lehtijulkaisu

Games for Windows: The Official Magazine oli Windows-peleistä ja pelaamisesta kirjoittanut lehti, joka kuului Games for Windows -markkinointikampanjaan. Lehti ilmestyi ensimmäisen kerran 2006. Lehdentoimitus oli rakennettu pääasiassa entisen Computer Gaming World -lehden toimituksesta. Microsoftin Ziff Davisksen mukaan lehti oli Computer Gaming World -lehden "uudelleen syntymä". Lehti ei menestynyt ja se lakkautettiin 2008. Toimitus yhdistettiin 1UP:n henkilöstön kanssa.
Aiheesta muualla

Games for Windows Technical Requirements
Games for Windows Test Requirements
List of games using Games for Windows - LIVE, PC Gaming Wiki
Vistan Pelit-ikkuna.
Nanjingin posliinitorni

Nanjingin posliinitorni (Wenzel Hollar).
Nanjingin posliinitorni (myös Bao’enin temppeli) oli buddhalainen pagodi, joka pystytettiin 1400-luvun alussa Itä-Kiinassa sijaitsevaan Nanjingin kaupunkiin, Jangtsejoen etelärannalle. Sen rakennutti Ming-dynastiaan kuulunut keisari Yongle äitinsä kunniaksi. Kerrotaan, että rakentaminen kesti lähes kaksikymmentä vuotta ja siihen osallistui satatuhatta työmiestä. Keskiajalla tornia pidettiin yhtenä maailman seitsemästä ihmeestä. Se tuhoutui täydellisesti vuonna 1856, Qing-dynastiaa vastaan käydyn Taiping-kapinan aikana.
Historiankirjoitusten perusteella pagodissa oli yhdeksän kerrosta ja sen huippu kohosi 78 metrin korkeuteen. Rakennus oli tyvestään 29 metriä leveä ja läpileikkaukseltaan kahdeksankulmion muotoinen. Se oli päällystetty kirkkaanvalkoisilla posliinitiilillä, joiden lomaan oli muurattu värikkäitä tiiliä ja kiviä.
Tornissa säilytettiin Siddhartha Gautaman kallonpalaa eli sariraa, jonka munkki Danapala oli tuonut Intiasta Kiinaan jo Pohjoisen Song-dynastian aikana (960–1127). Sarira löydettiin myöhemmin tornin alapuolisesta kammiosta ja sitä säilytetään nykyään Qixian temppelissä Nanjingin koillispuolella. Kaupunki alkoi rakentaa vuonna 2010 alkuperäiselle paikalle pagodin rekonstruktiota, joka oli alun perin määrä avata yleisölle vuonna 2014.
Keväällä 2015 posliinitornin uudelleenrakennustyöt olivat jo pitkällä, mutta yhä meneillään. Seinäpintoja oli jo maalattu ja rakennuksen tulevia yksityiskohtia julkaistiin yleisölle posliinitornille omistetussa museossa.
Tornin alkuperäinen kaariovi.
Yläkamana.
Vasen karmi.
Oikea karmi.
Nanjingin posliinitornia on pidetty joissain listauksissa yhteenä keskiajan maailman seitsemästä ihmeestä.
Aiheesta muualla

Kuvia tai muita tiedostoja aiheesta Nanjingin posliinitorni Wikimedia Commonsissa
The missing ancient architectures Part 7- The legendary porcelain tower (runsaan 50 minuutin kestoinen dokumenttiohjelma posliinitornista vuodelta 2011) (Arkistoitu – Internet Archive) (englanniksi) (cntv.cn)
Gujaenkoira

| Gujaenkoira> Avaintiedot |
| --- | --- |
Alkuperämaa:  Geojedo,  Etelä-Korea
Määrä:  kuollut sukupuuttoon
Alkuperäinen käyttö:  metsästys ja paimennus
Muita nimityksiä:  Gujae Gae, Gujae Dog, Gaulchae Gae
FCI-luokitus:  ei
Ulkonäkö
Väritys:  keltainen
Gujaenkoira (Gujae Gae) on sukupuuttoon kuollut korealainen koirarotu.
Ulkonäkö

Rotu muistutti tyypiltään koreanjindonkoiraa, mutta ensin mainittu on hieman kookkaampi ja sillä on pidemmät, hieman sisäänpäin taittuvat kulmahampaat kuin jälkimmäisellä.
Luonne ja käyttäytyminen

Gujaenkoira oli lähinnä metsästys- ja paimenkoira. Se osasi ennakoida riistan liikkeet eikä se koskaan luovuttanut kesken jäljestyksen. Sillä oli kuitenkin erinomainen kesykoiran luonne ja päinvastoin kuin jindonkoira, se rakasti ihmisten kanssa leikkimistä. Tämän vuoksi moni luuli sitä tyhmäksi, vaikka tosiasiassa se oli äärimmäisen älykäs.
Alkuperä

Rotu oli kotoisin Geojedon saarelta (joka on joissain yhteyksissä mainittu nimellä GuJae). Japanilaismiehityksen aikana vuosina 1930–1931 se hävitettiin sukupuuttoon.
Käännös suomeksi
Yamaha YM3812

Yamaha YM3812
Yamaha YM3812 tai OPL2 (OPL-lyhenne tulee englannin sanoista FM Operator Type-L) on Yamahan kehittämä äänipiiri. Piiri on kuulu sen laajasta käytöstä IBM PC -yhteensopivien tietokoneiden äänikorteissa, kuten AdLib ja Sound Blaster. Piiri käyttää FM-synteesiä, jossa yksi kanavan oskillaattori moduloi toista.
Se on alaspäin yhteensopiva OPL-piirin, eli Yamaha YM3526:n kanssa. Piirit ovat hyvin samankaltaisia, sillä YM3812:n uusiin ominaisuuksiin kuuluu vain kolme uutta äänimuotoa. OPL2:n päivitettyä versiota, OPL3 (Yamaha YMF262), käytettiin muun muassa kuulussa Soundblaster 16:ssa.
Toinen YM3812-piirin lähisukulainen on YM2413 (OPLL), joka lähinnä on karsittu versio piiristä. Siinä on vain yksi vapaasti ohjelmoitava kanava ja loput käyttävät valmiiksi säädettyjä soitinääniä. Tätä piiriä käytettiin kolmannen sukupolven MSX-koneissa (vain Japanissa myyty MSX TurboR), MSX2 koneissa lisävarusteena sekä Sega Master System -konsolin japanilaisessa versiossa.
Piirissä on 244 erilaista vain kirjoitus -rekisteriä. Se kykenee tuottamaa ääntä 9:llä eri kanavalla, joista jokainen koostuvat kahdesta erillisestä oskillaattorista. Jokainen oskillaattori tuottaa siniaaltoja, joita voidaan vielä muokata kolmeksi erilaiseksi äänimuodoksi. Siniaallon negatiivinen osa voidaan mykistää tai kääntää päinvastaiseksi ja piirillä voidaan tuottaa myös valesaha-aaltoja (neljäsosa kohoavaa siniaaltoa). Tämä erikoinen tapa tuottaa äänimuotoja luo piirille sen tunnusomaisen äänen.